เงินบาท8ส.ค.61เปิดตลาด 33.21/ดอลลาร์สหรัฐ
ภาวะตลาดเงินบาท: เปิด 33.21 แข็งค่าตามหยวน คาดแกว่งในกรอบ 33.15-33.30 รอผลประชุมกนง.วันนี้
8 ส.ค. 2561

ภาวะตลาดเงินบาท: เปิด 33.21 แข็งค่าตามหยวน คาดแกว่งในกรอบ 33.15-33.30 รอผลประชุมกนง.วันนี้ นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 33.21 บาท/ดอลลาร์ จากเย็นวานนี้ ปิดตลาดที่ระดับ 33.24 บาท/ดอลลาร์
"เงินบาทแข็งค่าตามค่าเงินหยวนที่ยังเป็นปัจจัยชี้นำจากปัญหาสงครามการค้า อีกทั้งช่วงหลังจีนหันมาบริหารจัดการค่าเงินหยวน พยายามสกัดเงินทุนไม่ให้ไหลออกจากประเทศ" นักบริหารเงิน กล่าว          อย่างไรก็ตาม วันนี้จะมีเหตุการณ์สำคัญ คือการประชุมคณะกรรมการนโยบายการเงิน (กนง.) ต้องรอดูรายละเอียดการโหวตว่าจะเป็นอย่างไรและคะแนนเป็นเอกฉันท์หรือไม่          ดังนั้นจึงยังประเมินกรอบการเคลื่อนไหวของเงินบาทวันนี้ไว้ระหว่าง 33.15-33.30 บาท/ดอลลาร์ตามเดิม          THAI BAHT FIX 3M (7 ส.ค.) อยู่ที่ระดับ 1.36541% ส่วน THAI BAHT FIX 6M อยู่ที่ระดับ 1.43922%